CELEX: 62018CA0648
Language: sl
Date: 2020-09-17 00:00:00
Title: Zadeva C-648/18: Sodba Sodišča (četrti senat) z dne 17. septembra 2020 (predlog za sprejetje predhodne odločbe Tribunalul Bucureşti – Romunija) – Autoritatea naţională de reglementare în domeniul energiei (ANRE)/Societatea de Producere a Energiei Electrice în Hidrocentrale Hidroelectrica SA (Predhodno odločanje – Notranji trg z električno energijo – Prosti pretok blaga – Člen 35 PDEU – Količinske omejitve pri izvozu – Ukrepi z enakim učinkom – Nacionalni ukrep, ki proizvajalcem električne energije nalaga, da vso električno energijo, ki je na voljo, ponudijo v prodajo izključno na centraliziranem konkurenčnem trgu zadevne države članice)

16.11.2020   
            
            
               SL
            
            
               Uradni list Evropske unije
            
            
               C 390/3
            
         
      Sodba Sodišča (četrti senat) z dne 17. septembra 2020 (predlog za sprejetje predhodne odločbe Tribunalul Bucureşti – Romunija) – Autoritatea naţională de reglementare în domeniul energiei (ANRE)/Societatea de Producere a Energiei Electrice în Hidrocentrale Hidroelectrica SA
      (Zadeva C-648/18) (1)
      
      (Predhodno odločanje - Notranji trg z električno energijo - Prosti pretok blaga - Člen 35 PDEU - Količinske omejitve pri izvozu - Ukrepi z enakim učinkom - Nacionalni ukrep, ki proizvajalcem električne energije nalaga, da vso električno energijo, ki je na voljo, ponudijo v prodajo izključno na centraliziranem konkurenčnem trgu zadevne države članice)
      (2020/C 390/04)
      Jezik postopka: romunščina
      
         Predložitveno sodišče
      
      Tribunalul Bucureşti
      
         Stranki v postopku v glavni stvari
      
      
         Tožeča stranka: Autoritatea naţională de reglementare în domeniul energiei (ANRE)
      
         Tožena stranka: Societatea de Producere a Energiei Electrice în Hidrocentrale Hidroelectrica SA
      
         Izrek
      
      Člena 35 in 36 PDEU je treba razlagati tako, da nacionalna zakonodaja, ki, kakor jo razlaga organ, pristojen za njeno uporabo, nacionalnim proizvajalcem električne energije nalaga, da vso električno energijo, ki je na voljo, ponudijo v prodajo prek platform, ki jih upravlja edini operater, določen za storitve trgovanja na nacionalnem trgu z električno energijo, pomeni ukrep z enakim učinkom, kot je količinska omejitev pri izvozu, ki ga ni mogoče upravičiti z razlogi javne varnosti v zvezi z zanesljivostjo oskrbe z energijo, ker taka zakonodaja ni sorazmerna s ciljem, ki se ga želi doseči.
      
         (1)  UL C 25, 21.1.2019.